**CONVOCATÒRIA D'AJUDES MUNICIPALS A la CREACIÓ LITERÀRIA: 29a EDICIÓ PREMI DE NARRATIVA CURTA “CONTE” PER A l'EXERCICI 2020.**

**Primer:** Beneficiàries

Podran participar totes les persones que complisquen amb els següents requisits:

1. Podran optar al Premi de Narrativa Curta “CONTE” per a l'exercici de la convocatòria totes les persones que ho desitgen, majors de 18 anys, a excepció de les persones guanyadores de l'edició immediatament anterior.

2. Els relats presentats, en prosa narrativa, seran de tema lliure i cada autor/a podrà presentar un sol conte, que serà en valencià o en castellà.

3. Les obres presentades hauran de ser originals i inèdites, no havent sigut publicades ni total ni parcialment, ni guardonades en aquest o un altre certamen literari.

**Segon:** Objecte

Les presents Bases tenen per objecte regular, en règim de concurrència competitiva, el procés de concessió de la “29a Edició dels Premis de Narrativa Curta CONTE, 2020”.

La finalitat d'aquesta convocatòria és l'ajuda a la creació literària en qualsevol de les dues llengües oficials de la Comunitat Valenciana.

**Tercer:** Bases reguladores

Acord plenari de 4 de desembre de 2018.

BOP núm. 81, de 29/04/2019

URL. www.elpuig.es

**Quart:** Quantia

La dotació pressupostària de 5.000 euros, adscrita al pagament dels premis, s'imputarà a l'aplicació pressupostària 33400-48001 "Cultura. Beques d'Estudi i Premis Cultura” del pressupost Municipal vigent per a l'any 2020.

La distribució i quantia dels premis serà:

MILLOR “CONTE” EN VALENCIÀ ………………………….600 euros

ACCÈSSIT “CONTE” EN VALENCIÀ………………………...300 euros

MILLOR “CONTE” EN CASTELLÀ…………………………...600 euros

ACCÈSSIT “CONTE” EN CASTELLÀ………………………….300 euros

Els presents premis estan subjectes a tributació per l'Impost de la Renda de les Persones Físiques en el cas dels nacionals d'Espanya, en els termes de la normativa vigent.

**Cinqué.** Termini de presentació de les sol·licituds

El termini per a la presentació de contes serà des de l'endemà a la publicació de la convocatòria en el Butlletí Oficial de la Província de València fins al 9 de desembre de 2020. La publicació es farà després de l'aprovació de la convocatòria per la Junta de Govern Local.

**Sisé.** Documentació a presentar

La documentació exigida haurà de presentar-se en el centre cultural LA MARINA, plaça Mariano Benlliure, s/n, 46540 EL PUIG DE SANTA MARIA. També podran presentar-se mitjançant correu electrònic (lamarina@elpuig.org) o per qualsevol dels mitjans assenyalats en l'art.16.4 de la Llei 39/2015, d'1 d'octubre, del Procediment Administratiu Comú de les Administracions Públiques.

DOCUMENTACIÓ A PRESENTAR

a) Els contes tindran una extensió mínima de 3 fulles i màxima de 8 i s'enviaran per triplicat, signats amb el lema o pseudònim, amb el següent format:

- Document de Word

- Fulles DIN-A4, escrites per una sola cara i a espai 1’5.

- El caràcter d'escriptura serà la lletra Times New Roman (grandària 12).

b) Els contes s'hauran d'enviar en un sobre tancat, en l'exterior del sobre constarà el lema o pseudònim. Dins hi haurà un altre on s'inclouran les dades personals dels participants *(Nom, cognoms, DNI, adreça completa i telèfon de contacte).* Optativament les persones participants podran adjuntar el seu currículum.

c) En cas que s'opte per la presentació mitjançant correu electrònic (lamarina@elpuig.org), hauran d'enviar-se dos arxius, un amb el relat i un altre amb les dades personals. L'organització garanteix l'anonimat de les persones participants.

d) Declaració responsable del beneficiari/a:

- Que les dades exposades en la sol·licitud són certs.

- Que es troba al corrent en el compliment de les obligacions tributàries amb la hisenda estatal, autonòmica i local, i amb la Seguretat Social.

- Que es compromet a complir les obligacions que, per als perceptors d'ajudes i subvencions, estableix l'art. 14 de la mateixa Llei General de Subvencions.

- Que no ha sol·licitat ni obtingut cap altra ajuda per a la mateixa finalitat d'ens públics o privats, nacionals, de la Unió Europea o d'organismes internacionals que resulte incompatible amb la present ajuda i que, en cas de ser compatible, no superen conjuntament el cost de la despesa subvencionada.

e) Es comprovarà que la documentació és correcta. De no ser així, l'Administració requerirà a les persones que opten a les ajudes perquè en el termini de deu dies presenten els documents preceptius, amb l'advertiment que si no ho feren es considerarà que desisteixen de la seua petició, i que, prèvia resolució corresponent, es procedirà a l'arxivament de l'expedient, d'acord amb el que es disposa en l'art. 68 de la Llei 39/2015, d'1 d'octubre, del Procediment **Administratiu Comú de les Administracions Públiques**

**Seté.** Resolució

La resolució correspon a la Junta de Govern Local i es donarà conéixer en acte públic el dia 29 de gener de 2021. També es publicarà en el tauler d'anuncis de l'Ajuntament del Puig de Santa Maria, en el Centre Cultural LA MARINA i en la web municipal (www.elpuig.es)

**Huité**. Recursos

Contra la resolució de concessió del premi , que és definitiu en via administrativa, i de conformitat amb el que estableix la Llei Reguladora del Règim jurídic de les Administracions Públiques i la Llei Reguladora de la Jurisdicció Contenciós Administrativa, podrà interposar un dels següents recursos:

a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes a comptar des de l'endemà de la seua publicació o notificació. La interposició del recurs, a excepció dels casos on una disposició determine una altra cosa, no suspén l'execució de l'acte impugnat, de conformitat amb el que s'estableix en l'article 117 de la Llei 39/2015, d'1 d'octubre.

Si transcorre un mes des de l'endemà de la interposició del recurs de reposició sense que aquest haja sigut resolt i notificat, podrà entendre que ha sigut desestimat i interposar recurs contenciós administratiu davant dels Jutjats contenciosos administratius de València, en el termini de sis mesos a comptar des de l'endemà del dia de la desestimació presumpta.

b) Directament recurs contenciós administratiu davant del Jutjat Contenciós- administratiu de València dins del termini de dos mesos, comptats des de l'endemà de la seua publicació. En cas d'optar pel recurs potestatiu de reposició, no es pot interposar el recurs contenciós administratiu fins que aquell no siga resolt expressament o s'haja produït la seua desestimació per silenci administratiu.

No obstant això, podrà interposar-se qualsevol altre que crega convenient al seu dret.